rejauldu/bengali-wikipedia huggingface dataset:
আন্তাখ্যা বা এন্টিওক (ইংরেজি: Antioch on the Orontes) ছিল একটি হেলেনীয় গ্রিক নগরী। অ্যালেকজান্ডার দ্য গ্রেটের একজন অন্যতম সেনাপতি প্রথম সেলুকাস নিকেটর ৩০০ খ্রিস্টপূর্বাব্দে এটি প্রতিষ্ঠা করেছিলেন। এই নগরীটি হেলেনীয় যুগের অন্যতম বৃহত্তম এবং গুরুত্বপূর্ণ শহর ছিল। গ্রিক সেলিউসিড সাম্রাজ্যের রাজধানী হিসেবে প্রতিষ্ঠিত এই আন্তাখ্যা পরবর্তীতে যথাক্রমে রোমান এবং বাইজ্যান্টাইন সাম্রাজ্যের আঞ্চলিক রাজধানী হিসেবে কাজ করতো। ক্রুসেডের সময়, আন্তাখ্যা লেভান্ট অঞ্চলে প্রতিষ্ঠিত চারটি ক্রুসেড যুক্তরাষ্ট্রের একটি "প্রিন্সিপালিটি অফ আন্তাখ্যা"-র রাজধানী হিসেবে গুরুত্ব বহন করেছিল। আধুনিক তুরস্কের হাতায় প্রদেশে নতুন যে নগরটি গড়ে ওঠে তা ঐতিহাসিক আন্তাখ্যার নামানুসারে "আন্তাক্যা" নামকরণ করা হয়। তবে প্রাচীন সেই নগরীর ভগ্নাবশেষ বর্তমান শহরটির বাইরে ওরোন্টেস নদীর ধারে অবস্থিত।  চতুর্থ শতাব্দীর শেষের দিকে অ্যালেকজান্ডার দ্য গ্রেটের একজন সেনাপতি প্রথম সেলিউকাস নিকেটর এই আন্তাখ্যা প্রতিষ্ঠা করেছিলেন সিরিয়ার সেলিউসিসের টেট্রাপোলিসের (চারটি নগরীর একটি অঞ্চল) একটি হিসেবে। সেলুকাস সমগ্র ভূমধ্যসাগরীয় অঞ্চল থেকে গ্রিকদের এই নগরীতে বসতি স্থাপনের জন্য উৎসাহিত করেছিলেন। এই শহরের অবস্থান এর অধিবাসীদের জন্য ভৌগোলিক, সামরিক ও অর্থনৈতিক সুবিধা দিয়েছিল। মসলার বাণিজ্যে আন্তাখ্যা গভীরভাবে জড়িত ছিল এবং সিল্ক রোড ও রয়্যাল রোড থেকেও এর দূরত্ব ছিল বেশ কম। ২৪০ খ্রিস্টপূর্বাব্দ থেকে ৬৩ খ্রিস্টপূর্বাব্দ পর্যন্ত (যখন রোমানরা শহরটির নিয়ন্ত্রণ নেয়) সেলিউসিড সাম্রাজ্যের রাজধানী ছিল আন্তাখ্যা। পরবর্তীতে অবশ্য এটি সিরিয়া প্রদেশের এবং সিলিউসিয়া সিরিয়ার রাজধানী হিসেবে স্বীকৃতি পায়। প্রাচীন যুগের শেষের দিকে, রোমান রাজত্বে, আন্তাখ্যার জনসংখ্যা সম্ভবত ৫ লক্ষাধিক হয়েছিল (২ থেকে ২.৫ লক্ষের বেশি বলে ধারণা)। ফলে রোম ও আলেকজান্দ্রিয়ার পর আন্তাখ্যা রোমান সাম্রাজ্যের তৃতীয় বৃহত্তম শহরে পরিণত হয়। পূর্ব ভূমধ্যসাগরীয় অঞ্চলেরও অন্যতম গুরুত্বপূর্ণ শহর ছিল এটি। চতুর্থ শতাব্দীর প্রথম দিক থেকে, আন্তাখ্যা ছিল 'কাউন্ট অফ দ্য ওরিয়েন্ট'-এর (প্রাচ্য অঞ্চলের প্রধান) আসন।  প্রাচীন জুডিও ধর্মেও হেলেনীয় যুগের অন্যতম প্রধান কেন্দ্র ছিল আন্তাখ্যা। খ্রিস্টধর্মের পাঁচ পুরোহিতের আসনের একটি হওয়ায় এর আরেকটি নাম ছিল "খ্রিস্টধর্মের দোলনা"। প্রাচীন এই নগরী খ্রিস্টধর্মের বিকাশে যে অতুলনীয় ভূমিকা পালন করেছে, সে কারণে ক্রিশ্চান নিউ টেস্টামেন্টে স্বীকৃতি দেওয়া হয় যে আন্তাখ্যাতেই প্রথম "ক্রিশ্চান" শব্দটি প্রচলিত হয়েছিল। যুদ্ধবিগ্রহ, ভূমিকম্প এবং বাণিজ্য পথের পরিবর্তনের কারণে মধ্যযুগে এসে এই নগরটির গুরুত্ব যথেষ্ট কমে যায়। লেভান্ট অঞ্চল ও পূর্ব ভূমধ্যসাগরীয় এলাকার অন্যতম প্রধান গীর্জা আজও গ্রিক অর্থোডক্স পেট্রিয়ার্কেট অফ আন্তাখ্যা নামে স্বীকৃত এবং এর নামটি এখনও ধারণ করে আছে ঐতিহাসিক এই নগরটি। মুসলিম তীর্থযাত্রীরাও এখানে আসেন হাবিব আন-নাজ্জার মসজিদ পরিদর্শনে, কেননা তাদের বিশ্বাস এই মসজিদেই কুরআনের সূরা ইয়া-সীনে উল্লিখিত হাবিব দ্য কার্পেন্টারের কবর রয়েছে।   তথ্যসূত্র   বিষয়শ্রেণী:আনাতোলিয়ার প্রাচীন গ্রিক শহর বিষয়শ্রেণী:তুরস্কের রোমান শহর বিষয়শ্রেণী:তুরস্কের প্রাক্তন জনবহুল স্থান বিষয়শ্রেণী:তুরস্কের প্রাচীন গ্রিক প্রত্নতাত্ত্বিক স্থান বিষয়শ্রেণী:ক্রুসেড স্থান বিষয়শ্রেণী:পবিত্র নগরী বিষয়শ্রেণী:নূতন নিয়মের নগর বিষয়শ্রেণী:খ্রিস্টপূর্ব ৪র্থ শতাব্দীতে প্রতিষ্ঠিত জনবহুল স্থান বিষয়শ্রেণী:খ্রিস্টপূর্ব ২৯০-এর দশকে প্রতিষ্ঠিত বিষয়শ্রেণী:১২৬৮-এ বিলুপ্ত বিষয়শ্রেণী:১৩শ শতাব্দীতে বিলুপ্ত জনবহুল স্থান
স্বপন কুমার পতি (জন্ম ১৯৬৮) একজন ভারতীয় কোয়ান্টাম রসায়নবিদ, জওহরলাল নেহরু উন্নত বৈজ্ঞানিক গবেষণা কেন্দ্রের রসায়ন বিভাগের অধ্যাপক এবং ইনস্টিটিউটের কোয়ান্টাম থিওরি মলিকিউলেস টু মেটেরিয়াল গ্রুপের প্রধান। তিনি আণবিক সিস্টেমে বৈদ্যুতিন অপটিক্যাল এবং চৌম্বকীয় ঘটনার উপর গবেষণার জন্য পরিচিত। তিনি ভারতীয় বিজ্ঞান একাডেমি, ভারতের জাতীয় বিজ্ঞান একাডেমি  এবং বিশ্ব বিজ্ঞান একাডেমির (ওয়ার্ল্ড একাডেমি অব সায়েন্স) নির্বাচিত ফেলো।  বৈজ্ঞানিক গবেষণার জন্য ভারত সরকারের শীর্ষস্থানীয় সংস্থা কাউন্সিল অব সায়েন্টিফিক অ্যান্ড ইন্ডাস্ট্রিয়াল রিসার্চ, রাসায়নিক বিজ্ঞানে অবদানের জন্য ২০১০ সালে তাকে বিজ্ঞান ও প্রযুক্তিতে শান্তি স্বরূপ ভটনাগর পুরস্কার প্রদান করে।    জীবনক্রম  বাম|থাম্ব|235x235px|কল্যাণী বিশ্ববিদ্যালয়  স্বপন কুমার পতি ৭ ডিসেম্বর, ১৯৬৮ সালে ভারতের পশ্চিমবঙ্গ রাজ্যের পশ্চিম মেদিনীপুর জেলায় জন্মগ্রহণ করেছিলেন।  তিনি বিদ্যাসাগর বিশ্ববিদ্যালয়ের মেদিনীপুর কলেজ  থেকে রসায়ন বিষয়ে স্নাতক ডিগ্রি এবং কল্যাণী বিশ্ববিদ্যালয় থেকে স্নাতকোত্তর ডিগ্রি অর্জন করেন।  পরবর্তীকালে, তিনি ভারতীয় বিজ্ঞান ইনস্টিটিউটের কঠিন অবস্থা ও গাঠনিক রসায়ন ইউনিটে ডক্টরাল স্টাডিজ অর্জনের জন্য বেঙ্গালুরুতে চলে যান এবং ডেভিসের ক্যালিফোর্নিয়া বিশ্ববিদ্যালয় এবং নর্থওয়েস্টার্ন বিশ্ববিদ্যালয় থেকে ডক্টরাল-উত্তর পড়াশোনা সম্পন্ন করেন। ভারতে ফিরে এসে তিনি জওহরলাল নেহরু উন্নত বৈজ্ঞানিক গবেষণা কেন্দ্রের তত্ত্বীয় বিজ্ঞান ইউনিটে আনুষদ (অনুষদ সদস্য বা ফ্যাকাল্টি) হিসাবে যোগ দেন এবং সেখানে তিনি অধ্যাপক ও কোয়ান্টাম থিওরি মলিকিউলস টু মেটেরিয়ালস গ্রুপের প্রধান হিসাবে দায়িত্ব পালন করেন।    পুরস্কার ও সম্মাননা    তথ্যসূত্র   বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:পশ্চিমবঙ্গের বিজ্ঞানী বিষয়শ্রেণী:কল্যাণী বিশ্ববিদ্যালয়ের প্রাক্তন শিক্ষার্থী বিষয়শ্রেণী:বিদ্যাসাগর বিশ্ববিদ্যালয়ের প্রাক্তন শিক্ষার্থী বিষয়শ্রেণী:পশ্চিম মেদিনীপুর জেলার ব্যক্তি বিষয়শ্রেণী:ইন্ডিয়ান ইনস্টিটিউট অব সায়েন্সের প্রাক্তন শিক্ষার্থী বিষয়শ্রেণী:বিশিষ্ট উৎকল ব্রাহ্মণ সম্প্রদায়ভুক্ত ব্যক্তিত্ব বিষয়শ্রেণী:ভারতীয় বৈজ্ঞানিক লেখক বিষয়শ্রেণী:২০শ শতাব্দীর ভারতীয় রসায়নবিদ বিষয়শ্রেণী:নর্থওয়েস্টার্ন বিশ্ববিদ্যালয়ের প্রাক্তন শিক্ষার্থী
আগা খান ফাউন্ডেশন ( AKF ) একটি বেসরকারি, অলাভজনক আন্তর্জাতিক উন্নয়ন সংস্থা।   ১৯৬৭ সালে   শাহ করিম আল হুসেইনি, আগা খান চতুর্থ, এটি প্রতিষ্ঠা করেছিলেন। তিনি শিয়া ইসমাইলি মুসলমানদের ৪৯তম বংশগত ইমাম ছিলেন।  একেএফ দক্ষিণ ও মধ্য এশিয়া, পূর্ব ও পশ্চিম আফ্রিকা এবং মধ্যপ্রাচ্যের সবচেয়ে দরিদ্র অঞ্চলগুলিতে দারিদ্র্য, ক্ষুধা, নিরক্ষরতা এবং অসুস্থতার সমস্যার দীর্ঘমেয়াদি সমাধান প্রদানের লক্ষ্য নিয়ে কাজ করে। এটি পাহাড়ি, উপকূলীয় এবং সম্পদহীন গ্রামীণ এলাকাগুলোর  প্রয়োজনের প্রতি বিশেষ গুরুত্ব দেওয়া হয়। ফাউন্ডেশনের কাজ আগা খান ডেভেলপমেন্ট নেটওয়ার্কের (একেডিএন) অন্যান্য সংস্থাগুলোর সাথে সমন্বয় করা হয়ে থাকে। এই সংস্থাগুলো পরিবেশ, সংস্কৃতি, ক্ষুদ্রঋণ, স্বাস্থ্য, শিক্ষা, স্থাপত্য ও গ্রামীণ উন্নয়নের ক্ষেত্রে কাজ করে। একেএফ স্থানীয়, জাতীয় এবং আন্তর্জাতিক অংশীদারদের সাথে কাজে সহযোগিতা করে। এটি ১৪টি দেশে বিভিন্ন উন্নয়নমূলক কর্মসূচি বাস্তবায়ন করছে। এসব দেশে জীবনের টেকসই উন্নতি আনতে কাজ করে। ফাউন্ডেশনের প্রধান কার্যালয় সুইজারল্যান্ডের জেনেভায় অবস্থিত।    কার্যক্ষেত্র  ফাউন্ডেশনের সাতটি ক্ষেত্র রয়েছে যার মধ্যে রয়েছে: শৈশবকালীন বিকাশ, শিক্ষা, স্বাস্থ্য  এবং পুষ্টি, কৃষি ও খাদ্য নিরাপত্তা, নাগরিক সমাজ, কাজ ও উদ্যোগ এবং জলবায়ু স্থিতিস্থাপকতা। জটিল সমস্যার জন্য উদ্ভাবনী পদ্ধতি খুঁজে বের করার চেষ্টা করে। বিভিন্ন অঞ্চলের পরিস্থিতির সাথে খাপ খাইয়ে নেওয়া যায় এবং পুনরায় প্রয়োগ করে সমস্যার সমাধান করে থাকে।   এছাড়াও ফাউন্ডেশন মানব সম্পদ উন্নয়ন, সম্প্রদায়ের অংশগ্রহণ এবং লিঙ্গ ও উন্নয়নের মতো আন্তঃসম্পর্কিত বিষয়গুলির প্রতি মনোযোগ দেয়।    তহবিল  আগা খান ফাউন্ডেশনকে প্রশাসনের জন্য নিয়মিত তহবিল প্রদান করে এবং তার দান তহবিলে অবদান রাখে। জাতিসংঘ, গ্লোবাল অ্যাফেয়ার্স কানাডা, ইউএসএইড, যুক্তরাজ্যের এফসিডিও, জার্মান ফেডারেল ফরেন অফিস, এজেন্সি ফ্রাঁসেস ডি ডেভেলপমেন্ট এবং অন্যান্যদের সহ সরকারী, প্রাতিষ্ঠানিক এবং বেসরকারি খাতের অংশীদারদের কাছ থেকে অনুদান অর্থায়নের উল্লেখযোগ্য উৎস। ইসমাঈলি সম্প্রদায়ও আর্থিক সম্পদ, স্বেচ্ছাসেবক, সময় এবং পেশাদার পরিষেবার মাধ্যমে অবদান রাখে।   পুরস্কার এবং স্বীকৃতি  অন্যদের মধ্যে তাদের কাজের স্বীকৃতি হিসাবে, ফাউন্ডেশন ২০০৫ সালে গ্লোবাল ডেভেলপমেন্ট নেটওয়ার্ক থেকে আগা খান রুরাল সাপোর্ট প্রোগ্রাম (একেআরএসপি)-এর জন্য সবচেয়ে উদ্ভাবনী উন্নয়ন প্রকল্পের পুরস্কার পায়। একেআরএসপি সফলভাবে পাকিস্তানে গ্রামীণ সহায়তা কর্মসূচি নেটওয়ার্ক গঠনের জন্য অনুকরণীয় প্রকল্প হিসেবে ব্যবহৃত হয়েছে।    ভৌগোলিক পরিধি  আগা খান ফাউন্ডেশনের বিশ্বব্যাপী ১৭টি দেশে  এর কার্যক্রম রয়েছে।  এর মধ্যে বর্তমানে ১৪টি দেশে কর্মসূচি বাস্তবায়ন করছে। যার মধ্যে রয়েছে: পূর্ব আফ্রিকা (কেনিয়া, মাদাগাস্কার, মোজাম্বিক, তানজানিয়া এবং উগান্ডা); মধ্য ও দক্ষিণ এশিয়া (আফগানিস্তান, ভারত, কিরগিজ প্রজাতন্ত্র, পাকিস্তান এবং তাজিকিস্তান); মধ্যপ্রাচ্য (মিশর এবং সিরিয়া); এবং ইউরোপ (পর্তুগাল)। ফাউন্ডেশনের তহবিল সংগ্রহ এবং প্রযুক্তিগত সহায়তা অফিস কানাডা, সুইজারল্যান্ড, যুক্তরাজ্য এবং মার্কিন যুক্তরাষ্ট্রে রয়েছে।   তথ্যসূত্র    উৎস    এ কে এফ এবং এ কে ডি এন: উন্নয়নের একটি ধারাবাহিকতা   বহিঃসংযোগ      বিষয়শ্রেণী:গ্রামীণ জনগোষ্ঠীর উন্নয়ন
সোমা দত্ত (জন্ম ২৫শে ডিসেম্বর ১৯৬৭) একজন প্রাক্তন ভারতীয় ক্রীড়া শুটার । তিনি ১০ মিটার এয়ার রাইফেল এবং ৫০ মিটার রাইফেল তিনটি অবস্থান- প্রতিযোগিতায় ভারতের হয়ে অংশ নিতেন। তিনি ১৯৮৪ গ্রীষ্মকালীন অলিম্পিকে, ১৯৮৮ গ্রীষ্মকালীন অলিম্পিকে এবং ১৯৯২ গ্রীষ্মকালীন অলিম্পিকে অংশ নিয়েছিলেন।   সোমা বিখ্যাত বাঙালি ব্র্যান্ড - বোরোলিন পরিবারের কন্যা।  ইভেন্ট ১৯৮৪ ১৯৮৮ ১৯৯২ ১০ মিটার এয়ার রাইফেল (মহিলা) 22 তম টি -30 তম টি -35 তম ৫০ মিটার রাইফেল তিনটি অবস্থান (মহিলা) টি 17 তম টি 23 তম টি 22 তম    তথ্যসূত্র   বিষয়শ্রেণী:অর্জুন পুরস্কার প্রাপক বিষয়শ্রেণী:ভারতীয় অলিম্পিক শুটার বিষয়শ্রেণী:ভারতীয় নারী ক্রীড়া শুটার বিষয়শ্রেণী:জীবিত ব্যক্তি বিষয়শ্রেণী:১৯৬৭-এ জন্ম বিষয়শ্রেণী:এশিয়ান গেমসে রৌপ্যপদক বিজয়ী ভারতীয় বিষয়শ্রেণী:এশিয়ান গেমসে ব্রোঞ্জপদক বিজয়ী ভারতীয় বিষয়শ্রেণী:১৯৮৬ এশিয়ান গেমসের পদক বিজয়ী বিষয়শ্রেণী:১৯৯০ এশিয়ান গেমসের পদক বিজয়ী বিষয়শ্রেণী:কমনওয়েলথ গেমসে ব্রোঞ্জপদক বিজয়ী ভারতীয় বিষয়শ্রেণী:২০শ শতাব্দীর ভারতীয় নারী
কেতশাওয়া মসজিদ (, Djamaa Ketchaoua) হলো আলজেরিয়ার রাজধানী আলজিয়ার্স শহরের একটি মসজিদ। এটি ১৭ শতকে অটোমান শাসনামলে নির্মিত হয়েছিল। এটি আলজিয়ার্সের কাসবাহের পাদদেশে অবস্থিত, যা একটি ইউনেস্কো স্বীকৃত বিশ্ব ঐতিহ্যবাহী স্থান। মসজিদটি কাসবাহের অনেক খাড়া সিঁড়ির প্রথমটিতে দাঁড়িয়ে আছে এবং এটি ছিল প্রতীকীভাবে আলজিয়ার্সের প্রাক-ঔপনিবেশিক শহরের কেন্দ্রবিন্দু।  মসজিদটি মুরিশ এবং বাইজেন্টাইন স্থাপত্যের অনন্য সংমিশ্রণের জন্য বিখ্যাত।   মসজিদটি মূলত ১৬১২ সালে নির্মিত হয়েছিল। ১৮৪৫ সালে, ফরাসি শাসনামলে এটি সেন্ট ফিলিপের ক্যাথেড্রালে রূপান্তরিত হয়, যা ১৯৬২ সাল পর্যন্ত স্থায়ী ছিল। ১৮৪৫ থেকে ১৮৬০ সালের মধ্যে পুরানো মসজিদটি ভেঙে ফেলা হয়েছিল এবং একটি নতুন গির্জা তৈরি করা হয়েছিল। এটি ১৯৬২ সালে পূণরায় একটি মসজিদে রূপান্তরিত হয়। মোটামুটিভাবে গত চার শতাব্দীতে দুটি ভিন্ন ধর্মীয় বিশ্বাসের উপর এই পরিবর্তন সত্ত্বেও, মসজিদটি তার আসল গুরুত্ব বজায় রেখেছে এবং এটি আলজিয়ার্সের অন্যতম প্রধান আকর্ষণ হয়ে উঠেছে।    ভূগোল   কেতশাওয়া মসজিদ ঐতিহাসিক আলজিয়ার্সের কাসবাহে অবস্থিত, যা শহরের দক্ষিণ অংশে অবস্থিত। অটোমান সাম্রাজ্যের শাসনামলে নির্মিত মসজিদটি একসময় শহরের কেন্দ্রস্থলে ছিল। এটির অবস্থান কাসবাহের প্রথম সিঁড়িতে। এখানে অটোমান রিজেন্সির ধনী এবং বিখ্যাত রাজপরিবারের সদস্যরা, রাজনৈতিক বিশিষ্টতা এবং অন্যান্য ধনী ব্যবসায়ীরা বসবাস করতেন।   ইতিহাস   ডান|থাম্ব|সেন্ট ফিলিপ ক্যাথেড্রাল, ১৯০৫ কেতশাওয়া মসজিদের ইতিহাস কাসবাহের প্রাচীন ইতিহাসের অবিচ্ছেদ্য অংশ। এটি নিজের সাংস্কৃতিক ঐতিহ্যের জন্য বিশ্ব ঐতিহ্যবাহী স্থানের স্বীকৃতি পেয়েছে। মসজিদটি কাসবাহের কেন্দ্রস্থলে অটোমান শাসনের অধীনে ১৬ এবং ১৭ শতকের দিকে নির্মিত হয়েছিল। এটির সঠিক অবস্থান ছিল শহরের কেন্দ্রস্থলে নিম্ন কাসবাহ থেকে আলজিয়ার্স শহরের পাঁচটি গেটের দিকে যাওয়ার রাস্তার সংযোগস্থলে। একটি স্মারক শিলালিপি অনুসারে, এটি হাসান পাশা দ্বারা ১৮ শতকের শেষের দিকে পুনর্নির্মাণ করা হয়েছিল। ১৮৩২ সালে, ফরাসিরা মসজিদটিকে "সেন্ট ফিলিপ ক্যাথেড্রাল" নামে একটি গির্জায় রূপান্তরিত করে। ১৮৩৮ সালে, ফ্রান্স কর্তৃক আলজেরিয়ান শহর কনস্টানটাইন জয়ের পর, মার্শাল সিলভাইন চার্লস ভ্যালি ক্যাথেড্রালের উপরে একটি ক্রস স্থাপন করেছিলেন। ১৮৪৫ এবং ১৮৬০ সালের মধ্যে পুরানো মসজিদটি ভেঙে একটি নতুন গির্জা তৈরি করা হয়েছিল। ফরাসি শাসন থেকে আলজেরিয়ার স্বাধীনতার পর, ১৯৬২ সালে এই ক্যাথেড্রালকে কেতশাওয়া মসজিদ হিসাবে পুনঃপ্রতিষ্ঠা করা হয়।   কেতশাওয়া মসজিদ ছাড়াও কাসাবাহ-এ দুর্গের ধ্বংসাবশেষ, অন্যান্য পুরানো মসজিদ এবং অটোমান-শৈলীর প্রাসাদ এবং সেইসাথে একটি ঐতিহ্যবাহী নগর কাঠামোর অবশিষ্টাংশ রয়েছে।    স্থাপত্যশৈলী   মসজিদের প্রধান প্রবেশদ্বারে ২৩টি ধাপের সিঁড়ি রয়েছে। প্রবেশদ্বারে, একটি অলঙ্কৃত পোর্টিকো রয়েছে, যা চারটি কালো-শিরাযুক্ত মার্বেল কলাম দ্বারা স্থাপিত। মসজিদের অভ্যন্তরে সাদা মার্বেল কলাম দিয়ে নির্মিত তোরণ রয়েছে। মসজিদের কক্ষ, মিনার এবং ছাদের সৌন্দর্য সুস্পষ্টভাবে মুরিশ প্লাস্টারের কাজ দ্বারা ফুটে উঠেছে। মসজিদটি থেকে কাসবাহের পাবলিক স্কোয়ারকে দেখা যায়। এটির সামনে সমুদ্র রয়েছে; এটির প্রবেশদ্বারের পাশে দুটি অষ্টভুজাকার মিনার রয়েছে, যার মধ্যে বাইজেন্টাইন এবং মুরিশ নকশা এবং সজ্জা রয়েছে। মসজিদের একটি কক্ষে সান জেরোনিমোর দেহাবশেষ সহ একটি সমাধি রয়েছে।    চিত্র    তথ্যসূত্র   বিষয়শ্রেণী:আলজেরিয়ার মসজিদ বিষয়শ্রেণী:১৭শ শতাব্দীর মসজিদ বিষয়শ্রেণী:উসমানীয় স্থাপত্য বিষয়শ্রেণী:আলজেরিয়ায় উসমানীয় স্থাপত্য বিষয়শ্রেণী:১৬১২-এ উসমানীয় সাম্রাজ্যে প্রতিষ্ঠিত বিষয়শ্রেণী:১৭শ শতাব্দীর উসমানীয় সাম্রাজ্যের মসজিদ বিষয়শ্রেণী:১৭শ শতাব্দীর আফ্রিকার মসজিদ
নন্দিতা বেহরা, একজন ওড়িশি নৃত্য প্রশিক্ষক  এবং ক্যালিফোর্নিয়ার ক্যারিটোসে ওড়িশি ডান্স সার্কেলের প্রতিষ্ঠাতা। গুরু কেলুচরণ মহাপাত্র ও গুরু গঙ্গাধর প্রধানের এক ছাত্রী, নন্দিতা বেহরা গত বিশ বছর ধরে ক্যালিফোর্নিয়ায় ওড়িশি শেখাচ্ছেন। তিনি সুর গায়ক সমসাদ বোম্বে কর্তৃক 'শ্রীনারামনাই' নামে ভূষিত হয়েছিলেন এবং ভারতে নৃত্যের জন্য 'জাতীয় বৃত্তির প্রাপক'ও ছিলেন।    আরও দেখুন    ভারতে নাচ   ভারতীয় ধ্রুপদী নৃত্য   তথ্যসূত্র    বহিঃসংযোগ    ওডিসি ডান্স সার্কেলের জন্য ওয়েবসাইট   বিষয়শ্রেণী:জীবিত ব্যক্তি বিষয়শ্রেণী:১৯৫৭-এ জন্ম বিষয়শ্রেণী:ওড়িশি নৃত্যশিল্পী বিষয়শ্রেণী:ভারতীয় নারী শাস্ত্রীয় নৃত্যশিল্পী বিষয়শ্রেণী:ওড়িশার নৃত্যশিল্পী বিষয়শ্রেণী:ভারতীয় ধ্রুপদী নৃত্যের অভিনয়শিল্পী বিষয়শ্রেণী:মার্কিন যুক্তরাষ্ট্রে ভারতীয় অভিবাসী
এম আশরাফুল কামাল বাংলাদেশ সুপ্রিম কোর্টের হাইকোর্ট বিভাগের একজন বিচারপতি।   জীবনের প্রথমার্ধ  কামাল ১৯৬৪ সালের ৩ নভেম্বর জন্মগ্রহণ করেন  তিনি ঢাকা বিশ্ববিদ্যালয় থেকে আইনে স্নাতক এবং বাণিজ্যে স্নাতকোত্তর করেছেন।   কর্মজীবন  কামাল ১৯৯৪ সালের ৩০ এপ্রিল আইনগত অনুশীলন শুরু করেন। তিনি ২৬ সেপ্টেম্বর ১৯৯৬ সালে হাইকোর্ট বিভাগের আইনজীবী হন।  কামাল ২৪ আগস্ট ২০১০ সালে বাংলাদেশ সুপ্রিম কোর্টের আইনজীবী হন। তিনি ১২ ডিসেম্বর হাইকোর্ট বিভাগের অতিরিক্ত বিচারপতি হিসেবে নিয়োগ পান।  ২০১২ সালের ১০ ডিসেম্বর কামালকে হাইকোর্ট বিভাগের স্থায়ী বিচারপতি করা হয়।  বিচারপতি মইনুল ইসলাম চৌধুরী এবং কামাল দুর্নীতি দমন কমিশন আইনের একটি বিধান বাতিল করেছেন যা ২০১৫ সালে কমিশনারদের স্বাধীনতাকে খর্ব করেছিল। তিনি এবং বিচারপতি চৌধুরী দুর্নীতির মামলায় দণ্ডিত মোফাজ্জল হোসেন চৌধুরী মায়ার সংসদ সদস্যপদকে চ্যালেঞ্জ করে বিভক্ত রায় দেন। চৌধুরী মায়াকে ব্যাখ্যা চাইলেও কামাল আবেদন নাকচ করে দেন।  ২০১৬ সালের মার্চ মাসে, কামাল, বিচারপতি নাইমা হায়দার এবং বিচারপতি কাজী রেজা-উল হক ১৯৮৮ সালে ইসলামকে বাংলাদেশের রাষ্ট্রধর্ম করার চ্যালেঞ্জ জানিয়ে একটি আবেদন প্রত্যাখ্যান করেন।  কামাল ও বিচারপতি মইনুল ইসলাম চৌধুরী বাংলাদেশ সরকারকে গুগল থেকে কর আদায়ের নির্দেশ দেন। ২০১৮ সালের অক্টোবরে, কামাল বিরোধী দল বাংলাদেশ জাতীয়তাবাদী দলের রাজনীতিবিদদের বিরুদ্ধে বাংলাদেশ সরকারের দায়ের করা "কাল্পনিক" মামলাকে চ্যালেঞ্জ করে একটি পিটিশনে বিচারপতি মইনুল ইসলাম চৌধুরীর সাথে একটি বিভক্ত রায় দেন। চৌধুরী কেন এটিকে অবৈধ ঘোষণা করা হবে না তার ব্যাখ্যা চেয়ে সরকারের কাছে জানতে চাইলে কামাল বলেন, মামলাগুলোকে কাল্পনিক বলা যাবে না এবং সঠিকভাবে তদন্ত হওয়া উচিত।  ২০১৯ সালের ফেব্রুয়ারিতে, কামাল এবং বিচারপতি মইনুল ইসলাম চৌধুরী বাংলাদেশের নদী রক্ষার বিষয়ে একটি ১৭ দফা রায় দিয়েছেন যেমন নদীর তীর অবৈধ দখলের সাথে জড়িতদের ঋণ গ্রহণ বা নির্বাচনে দাঁড়ানো থেকে বিরত রাখা। বিচারপতি মইনুল ইসলাম চৌধুরী ও কামাল এক রায়ে তুরাগ নদীকে জীবন্ত সত্তা হিসেবে স্বীকৃতি দিয়ে দখলদারদের উচ্ছেদের নির্দেশ দেন। রায়ে গাজীপুর প্রশাসন কর্তৃক নদীর তীরে হা-মীম গ্রুপের এ কে আজাদের একটি ইজারা বাতিল করা হয়। কামাল এবং বিচারপতি মইনুল ইসলাম চৌধুরী জুন ২০১৯ সালে সরকারকে অপ্রয়োজনীয় সি-সেকশন প্রতিরোধে ব্যবস্থা নিতে বলেন।  ২০২৩ সালের জুন মাসে, কামাল ৩১.৪ মিলিয়ন বিডিটি দুর্নীতির মামলায় কারা উপ-মহাপরিদর্শক মো. বজলুর রশিদের পাঁচ বছরের কারাদণ্ড বহাল রাখেন।   তথ্যসূত্র   বিষয়শ্রেণী:ঢাকা বিশ্ববিদ্যালয়ের প্রাক্তন শিক্ষার্থী বিষয়শ্রেণী:বাংলাদেশী আইনজীবী বিষয়শ্রেণী:বাংলাদেশের সুপ্রীম কোর্টের বিচারপতি বিষয়শ্রেণী:১৯৬৪-এ জন্ম বিষয়শ্রেণী:জীবিত ব্যক্তি
আকাদেমিক লোমনোসভ (রাশিয়ান: Академик Ломоносов) একটি স্ব-চালিত শক্তি ছাড়া বার্জ, যা প্রথম রাশিয়ান ভাসমান পারমাণবিক বিদ্যুৎ কেন্দ্র হিসাবে কাজ করে। জাহাজটির নামকরণ করা হয় একাডেমিশার মিখাইল লোমনোসভের নামে।   ইতিহাস  আকাদেমিক লোমোনোসভের তলাটি ২০০৭ সালের ১৫ এপ্রিল স্থাপন করা হয়ে। সেভেরোডভিনস্কে সেভমাশ সাবমেরিন-বিল্ডিং প্ল্যান্টে নির্মাণ শুরু হয়ে। এটির জন্য ৬ বিলিয়ন রুবেল (২৩২ মিলিয়ন ডলার) ব্যয় হয়। অনুষ্ঠান উদযাপনের সময়ে রাশিয়ার প্রথম উপ-প্রধানমন্ত্রী সের্গেই ইভানভ এবং রোসাটমের প্রধান সের্গেই কিরিয়েনকো উপস্থিত ছিলেন। মূলত, আকাদেমিক লোমোনসভের সেভেরোডভিনস্ক শহর এবং সেভমাশে বিদ্যুৎ সরবরাহ করার কথা ছিল। তবে, ২০০৮ সালের আগস্টে রুশ সরকার সেভমাশ থেকে সেন্ট পিটার্সবার্গের বাল্টিক শিপইয়ার্ডে কাজ স্থানান্তরকে অনুমোদন দেয়।   তথ্যসূত্র   বিষয়শ্রেণী:রাশিয়ার পারমাণবিক বিদ্যুৎ কেন্দ্র বিষয়শ্রেণী:ভাসমান পারমাণবিক বিদ্যুৎ কেন্দ্র
thumb|জর্জ অ্যাডাম স্মিথের ১৮৯৪ সালের বইয়ে জন জর্জ বর্থলময়ের আঁকা শমরিয়ার মানচিত্র thumb|300px|শমরিয়ার পাহাড়, ২০১১  thumb|250px|দোথন স্থল, আদিপুস্তক অনুসারে এখানে যোষেফকে তাঁর ভাইয়েরা বিক্রি করেছিল  শমরিয়াchurchofjesuschrist.org: "Book of Mormon Pronunciation Guide" (retrieved 2012-02-25), IPA-ified from «sa-mĕr´ē-a»এই নামটির বাংলা প্রতিবর্ণীকরণে বাইবেলীয় বানানরীতি অনুসরণ করা হয়েছে। (; ) হল প্রাচীন ইস্রায়েল দেশের কেন্দ্রীয় অঞ্চলের একটি ঐতিহাসিক ও বাইবেলীয় নাম, যার উত্তরে রয়েছে গালীল এবং দক্ষিণে যিহূদিয়া। খ্রীষ্টাব্দের শুরুর দিকে যোসেফাস এই অঞ্চলটির সীমানা হিসাবে পশ্চিমদিকে ভূমধ্যসাগর এবং পূর্বদিকে যর্দন নদীকে নির্দিষ্ট করেছেন। এর এলাকা মূলত হিব্রু বাইবেলের ইফ্রয়িমের বংশ এবং মনঃশির বংশের জন্য বরাদ্দকৃত অঞ্চলের পশ্চিম অর্ধাংশের সাথে মেলে; শলোমনের মৃত্যুর পর তাঁর সাম্রাজ্য দক্ষিণাঞ্চলীয় যিহূদা রাজ্য এবং উত্তরাঞ্চলীয় ইস্রায়েল রাজ্যে বিভক্ত হয়ে পড়লে এই এলাকাটি ইস্রায়েল রাজ্যের দক্ষিণ অংশ গঠন করে। শমরিয়া ও যিহূদিয়ার মধ্যবর্তী সীমান্ত রামাল্লাহর অক্ষাংশ দ্বারা নির্ধারিত হয়।The New Encyclopaedia Britannica: Macropaedia, 15th edition, 1987, volume 25, "Palestine", p. 403  শমরিয়া নামটি উত্তরাঞ্চলীয় ইস্রায়েল রাজ্যের দ্বিতীয় রাজধানী প্রাচীন শমরিয়া নগরী থেকে উদ্ভূত হয়েছে।  শমরীয় জাতি প্রাচীন শমরিয়ার সাথে সম্পর্কিত। শমরীয়রা নিজেদের ইফ্রয়িম এবং মনঃশির (যোষেফের দুই পুত্র) বংশধর এবং লেবীয়দের উত্তরসূরি বলে দাবি করে। কনান দেশে তাদের প্রবেশের সময় থেকে শুরু করে কিছু গোঁড়া ইহুদিদের ধারণা ছিল যে এটি বাবিলীয় বন্দীদশা থেকে শুরু করে বাবা রাব্বার শাসনামলে শমরীয় শাসন অবধি ছিল। তারা বিন্যামীনের বংশের সাথে নিজেদের অন্তর্ভুক্ত করত যা স্বীকৃত ছিল, তবে ১৯৬০ এর দশকে এই বংশধারাটি বিলুপ্ত হয়ে যায়।  তথ্যসূত্র    বিষয়শ্রেণী:ইসরায়েলের ভূমি বিষয়শ্রেণী:হিব্রু বাইবেল অঞ্চল বিষয়শ্রেণী:ইসরায়েলের ঐতিহাসিক অঞ্চল বিষয়শ্রেণী:নতুন নিয়মে উল্লেখিত অঞ্চল বিষয়শ্রেণী:ফিলিস্তিনের ভূগোল বিষয়শ্রেণী:মধ্যপ্রাচ্য বিষয়শ্রেণী:প্রাক্তন রাজ্য
জন ফোর্ড (ইংরেজি: John Ford) (১লা ফেব্রুয়ারি, ১৮৯৪ - ৩১শে আগস্ট, ১৯৭৩)Eyman, Scott. Print the Legend: The Life and Times of John Ford. New York: Simon & Schuster. 1999.  (excerpt c/o New York Times) আয়ারল্যান্ডীয় বংশোদ্ভূত মার্কিন চলচ্চিত্র পরিচালক। তিনি কালজয়ী ওয়েস্টার্ন চলচ্চিত্র এবং ইংরেজি সাহিত্যের চিরায়ত কিছু সাহিত্যগ্রন্থ থেকে চলচ্চিত্র নির্মাণ করে খ্যাতি অর্জন করেছেন। স্টেজকোচ বা দ্য সার্চারার্স এর মত ওয়েস্টার্ন ছবি এবং দ্য গ্রেপ্‌স অফ র‌্যাথ এর মত ধ্রুপদী চলচ্চিত্র নির্মাণ করেছেন তিনি। ফোর্ড একমাত্র ব্যক্তি যিনি সেরা পরিচালক হিসেবে চার চারবার (১৯৩৫, ১৯৪০, ১৯৪১ এবং ১৯৫২) একাডেমি পুরস্কার লাভ করেছেন। অবশ্য তার এই চলচ্চিত্রগুলোর মধ্যে কেবল হাউ গ্রিন ওয়াজ মাই ভ্যালিই সেরা চিত্রের পুরস্কার পেয়েছিল।  তার চলচ্চিত্রের নির্মাণ কৌশল এবং শিল্প পরবর্তী অনেক পরিচালককে প্রভাবিত করেছে। ইংমার বার্গম্যান এবং অরসন ওয়েল্‌স এর মত পরিচালকেরা তাকে সর্বকালের সেরা পরিচালকদের একজন হিসেবে উল্লেখ করেছেন।Gallagher, Tag John Ford: The Man and his Films (University of California Press, 1984), 'Preface' লোকেশন শুটিংয়ের ধারা প্রতিষ্ঠায় বিশেষ ভূমিকা রেখেছেন ফোর্ড। বিস্তৃত, রুক্ষ এবং অনুর্বর ভূমিতে চরিত্রগুলোকে দীর্ঘ শটের মাধ্যমে স্বকীয়ভাবে তুলে ধরার ব্যাপারে সিদ্ধহস্ত ছিলেন তিনি। ফোর্ড অসংখ্য মূলধারার পরিচালককে প্রভাবিত করেছেন যাদের মধ্যে রয়েছেন আকিরা কুরোসাওয়া, মার্টিন স্কোরসেজি, স্টিভেন স্পিলবার্গ, জর্জ লুকাস, স্যাম পেকিনপাহ, পিটার বোগড্যানোভিচ, সার্গিও লিওন, ক্লিন্ট ইস্টউড, উইম ওয়েন্ডার্স, জুড এপাটো, ডেভিড লিন, অরসন ওয়েল্‌স, ইংমার বার্গম্যান, ফ্রঁসোয়া ত্রুফো এবং জঁ-লুক গদার   তথ্যসূত্র    বহিঃসংযোগ     Ford biography  - at Yahoo! Movies  "Ford Till '47" - by Tag Gallagher - at SensesofCinema.com  "John Ford" - by Richard Franklin - at SensesofCinema.com  Ford biography (with film poster illustration) - at ReelClassics.com  Biography of Rear Admiral John Ford; U.S. Naval Reserve  - at Naval Historical Center  "Oral History - Battle of Midway:Recollections of Commander John Ford"  - at Naval Historical Center   John Ford Bibliography - at Film.Virtual-History.com  "John Ford" - at TheyShootPictures.com  John Ford document collection - at the Edmonton Public Library  বিষয়শ্রেণী:১৮৯৪-এ জন্ম বিষয়শ্রেণী:১৯৭৩-এ মৃত্যু বিষয়শ্রেণী:মার্কিন চলচ্চিত্র পরিচালক বিষয়শ্রেণী:শ্রেষ্ঠ পরিচালনা বিভাগে একাডেমি পুরস্কার বিজয়ী বিষয়শ্রেণী:হলিউড ওয়াক অব ফেইম বিষয়শ্রেণী:আইরিশ বংশোদ্ভূত মার্কিন ব্যক্তি বিষয়শ্রেণী:ওয়েস্টার্ন চলচ্চিত্র পরিচালক বিষয়শ্রেণী:এএফআই আজীবন সম্মাননা পুরস্কার প্রাপক বিষয়শ্রেণী:দ্বিতীয় বিশ্বযুদ্ধের মার্কিন নৌ কর্মকর্তা বিষয়শ্রেণী:ক্যালিফোর্নিয়ায় ক্যান্সারে মৃত্যু বিষয়শ্রেণী:পাকস্থলীর ক্যান্সারে মৃত্যু বিষয়শ্রেণী:প্রেসিডেন্সিয়াল মেডেল অব ফ্রিডম প্রাপক বিষয়শ্রেণী:লিজিওন অব মেরিট প্রাপক বিষয়শ্রেণী:ডিরেক্টরস গিল্ড অব আমেরিকা পুরস্কার বিজয়ী বিষয়শ্রেণী:মার্কিন রোমান ক্যাথলিক
সিলডেনাফিল সাইট্রেট, যা ভায়াগ্রা এবং অন্যান্য বাণিজ্যিক নামে বিক্রি হয়ে থাকে, এমন একটি ঔষধ যা পুরুষের ধ্বজভঙ্গের (ইং: ইরেকটাইল ডিসফাংশান) ক্ষেত্রে ব্যবহার করা হয়। এছাড়াও হৃদপিণ্ডের ধমনীর উচ্চ রক্তচাপের চিকিৎসায়ও ব্যবহৃত হয়ে থাকে। এটি ফাইজার কোম্পানীর বিজ্ঞানী এন্ড্রু বেল, ডেভিড ব্রাউন এবং নিকোলাস টেরেট ১৯৯৮ তে আবিষ্কার করেন। সিলডেনাফিল সমগোত্রীয় অন্যান্য ঔষধ হলো টাডালাফিল, ভারডানাফিল প্রভৃতি।  কেবল ডাক্তারের লিখিত পরামর্শক্রমে এ ঔষধ খেতে হয়। যিনি এ ঔষধ ব্যবহার করতে চান ডাক্তারের সঙ্গে পরামর্শ করে নিশ্চিত হবেন যে তার কোনোরূপ সমস্যা আছে কিনা।   কার্যক্রিয়া সিলডেনাফিল সাইট্রেট সেবনে পুরুষের লিঙ্গের ধমনীতে রক্ত প্রবাহ বৃদ্ধি পায়। এর ফলে লিঙ্গোত্থান ঘটে। মৃদু বা নিবিড় যে কোনো মাত্রার ধ্বজভঙ্গের জন্য এ ঔষধ সাধারণতঃ কার্যকর কারণ সিলডেনাফিল সাইট্রেট cGMP কে ক্ষয় করে দেয়, ফলে পুরুষাঙ্গে রক্তের প্রবাহ বৃদ্ধি পায়। পরীক্ষায় দেখা গেছে যে ২৫ মিলিগ্রাম ভায়াগ্রা সেবনে ৭২ শতাংশ ক্ষেত্রে পুরুষের লিঙ্গোত্থান ঘটে। মাত্রা বাড়ালে কার্যকারিতার ব্যাপ্তি বৃদ্ধি পায়। ৫০ মিলিগ্রাম সেবনে ৮০ শতাংশ পুরুষের ক্ষেত্রে এবং ১০০ মিলিগ্রাম সেবনে ৮৫ শতাংশ পুরুষের ক্ষেত্রে পুরুষের লিঙ্গোত্থান হয়ে থাকে। সিলডেনাফিল সাইট্রেট কেবল লিঙ্গোত্থান ঘটায় তা নয়, স্ত্রীসঙ্গমে কালে লিঙ্গোত্থান বজায় রাখতেও সাহায্য করে। এর ফলে বয়স্ক পুরুষদের যৌন সক্রিয়তার সময় দীর্ঘায়িত হয়েছে।   প্রয়োজন, সেবনবিধি ও কার্যকাল কেবল স্ত্রীর সঙ্গে মিলিত হওয়ার পূর্বে সিলডেনাফিল সাইট্রেট ট্যাবলেট।| বা ক্যাপসুল সেবন করতে হয়। স্ত্রীসঙ্গমের প্রস্তুতি হিসেবে এটা খেতে হয়। ট্যাবলেট বা ক্যাপসুল সেবন করার পর যৌন উত্তেজনা হলে লিঙ্গোত্থান শুরু হয় এবং প্রায় ৪ ঘণ্টা কার্যকর থাকে। সিলডেনাফিল সাইট্রেটের যথাযত কার্যকারিতার জন্য যৌনউত্তেজনা একটি শর্ত। বীর্যস্খলনের অল্পক্ষণের মধ্যেই উত্থান রহিত হয়ে যায়। না হলে বা লিঙ্গোত্থান  ৪ ঘণ্টার বেশি বজায় থাকলে অবিলম্বে ডাক্তার দেখাতে হবে।  যখন ভায়াগ্রা সেবন নিষেধ  যিনি নাইট্রেট জাতীয় ঔষধ খাচ্ছেন তার অবশ্যই ভায়াগ্র খাওয়া ঠিক হবে না।   প্রায়াপিজম  সিলডেনাফিল সাইট্রেট সেবন করার পর লিঙ্গোত্থান শুরু হয়ে ৪ ঘণ্টার বেশি বজায় থাকলে একে প্রায়াপিজম বলে। এ সময় অবিলম্বে ডাক্তার দেখিয়ে যথাপ্রয়োজনীয় ব্যবস্থা গ্রহণ করা জরুরী।   ক্রয়ের ক্ষেত্রে সতর্কতা অবলম্বন  সিলডেনাফিল সাইট্রেট, ভায়াগ্র বা এধরনের ঔষধ নির্ভরযোগ্য দোকান থেকে ক্রয় করা উচিত কারণ বাজারে সস্তায় নকল ঔষধ বিক্রয় হয় যা মানব দেহের জন্য ক্ষতিকর।   তথ্যসূত্র   বহিঃসংযোগ  বিষয়শ্রেণী:ঔষধ বিষয়শ্রেণী:যৌনসমস্যা বিষয়শ্রেণী:পিডিই৫ ইনহিবিটর বিষয়শ্রেণী:সাইট্রেট বিষয়শ্রেণী:ফাইজার (কোম্পানি) বিষয়শ্রেণী:পিপ্রেজাইন বিষয়শ্রেণী:ফেনল ইথার বিষয়শ্রেণী:ল্যাকটাম বিষয়শ্রেণী:১৯৯৮-এর আবিষ্কার বিষয়শ্রেণী:ফাইজার মার্কা